ભાજપાના રાષ્ટ્રીય અધ્યક્ષ અમિત શાહે સૌરાષ્ટ્રના દ્વારકા ખાતે એક વિશાલ જનમેદનીને સંબોધતાં જણાવ્યું હતું કે, ભારતીય જનતા પક્ષ અને ગુજરાતની પ્રજાના સંબંધનો નાતો અભિન્ન અને અતૂટ છે. ૧૯૯૫થી દરેક ચૂંટણીમાં ગુજરાતની જનતા હંમેશા ભાજપાની સાથે જ રહી છે. ભારતીય જનતા પક્ષનું નેતૃત્વ અને શાસન બેદાગ રહ્યું છે. પારદર્શક અને પ્રમાણીક વહીવટ આપ્યો છે. એક પણ એવું કામ નથી કર્યું કે જેને કારણે અમારા કોઈકાર્યકર્તાનું મસ્તક શરમથી ઝુકાવવું પડે.